Pwoblèm nan Ayewopò Entènasyonal Santo Domingo a: Pi Gwo Konpayi Panyòl la Bloke
Nan Santo Domngo, kapital Repiblik Dominikèn, plizyè santèn pasaje rete bloke nan ayewopò entènasyonal Las Américas apre otorite yo te sispann operasyon pi gwo konpayi ayeryèn peyi a poutèt li pa peye dèt li.
Nan dat 27 janvye pase a, otorite yo te anonse yo ta pral revoke lisans konpayi PAWA DOMINICANA pou omwen 90 jou paske konpayi sa a dwe gouvènman dominiken an 3 milyon dola taks ak frè, plis li genyen yon dèt 5 milyon dola pou kontraktè prive.
Pasaje lòt avyon ki rive nan ayewopò a pou yo pran koneksyon ak PAWA pa gen mwayen pou yo ale nan destinasyon final yo e yo rete dòmi nan ayewopò a, paske otèl ki tou prè yo koute chè. Konpayi an refize reponn kesyon laprès sou pwoblèm nan, men li mande pasaje yo rete tann ant 2 a 3 semèn pou l remèt yo lajan yo.